**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДАЛСАН ТАЙЛАН**

**Нэг.АСУУДАЛД ДҮН ШИНЖИЛГЭЭ ХИЙСЭН БАЙДАЛ**

 **1.1.Асуудлын мөн чанар, цар хүрээг тодорхойлсон байдал**

Улсын Их Хурал болон үе үеийн Засгийн газрууд Монгол Улсын эдийн засгийг солонгоруулж, уул уурхайн бус үйлдвэрлэлийг дэмжих, нэмэгдүүлэх зорилтуудыг тавьж ирсэн боловч өнөөг болтол хангалттай үр дүнд хүрээгүй байна. 2020 оны байдлаар дотоодын нийт бүтээгдэхүүний 21.6 хувь, экспортын 93 хувийг ашигт малтмалын салбарын бүтээгдэхүүн эзэлж байгаа боловч мэдлэг шингэсэн бүтээгдэхүүн, үйлчилгээ 1 хувьд ч хүрэхгүй байна.[[1]](#footnote-1)

Дэлхийн банкнаас бэлтгэсэн “Эдийн засгийн хөгжлийн загварын тойм судалгаа 2020”-д уул уурхайн бус жижиг компаниудын шинийг сэдэж эрэлхийлэх бүтээлч хандлага улам суларч байгаа бөгөөд судалгаанд оролцсон компаниудын 66 хувь нь 2009 онд шинэ бүтээгдэхүүн үйлдвэрлэж байсан бол 2019 онд 44 хувь болон буурсан тухай дурдсан байна. Цаашилбал компаниудын бүтээлч чадварын үзүүлэлт 2013 онд 61 хувь байсан бол 2019 онд 39 хувь болсон. Мөн сүүлийн арван жилийн хугацаанд гадаадын технологи ашиглаж буй компаниудын хувь 23 хувиас 5 хувь болсон тухай дурджээ.[[2]](#footnote-2)

Монгол Улс 1995-2017 онд судалгаа, шинжилгээ, хөгжүүлэлтийн чиглэлээр ДНБ-ий 0.22 хувьтай дүйцэхүйц хөрөнгийг зарцуулсан нь эдийн засгийн бүтэц, орлогын хувьд адил төстэй улс орнуудаас (Казахстан, Перу хоёрыг эс тооцвол) доогуур үзүүлэлттэй байна. Түүнчлэн 2018 онд судалгаа шинжилгээ, хөгжүүлэлтийн зөвхөн 8.5 хувийг л хувийн сектор санхүүжүүлсэн байх ба тус үзүүлэлтийг ОХУ 30.1 хувь, Казахстан 41 хувь, Канад 41 хувьтай харьцуулахад хавьгүй доогуур байна.

Инновац сул дорой байгаа нь судалгаа шинжилгээ, хөгжүүлэлтийн үйл ажиллагаанд оролцох ажиллах хүчний хувь хэмжээ байнга буурч байгаатай холбоотой байх талтай байна. Монгол Улсын 1 сая хүнд ногдох судалгаа шинжилгээ, хөгжүүлэлт хариуцсан ажилтны тоо 1996 онд 1243 байсан бол 2017 онд 1056 болон буурчээ. Мөн ажил эрхэлж буй 1000 хүн тутамд судалгаа шинжилгээ, хөгжүүлэлт хариуцсан ажилтны тоо 1996 онд 3.6 байсан бол 2017 онд 2.7 болсон байна.

Дэлхийн инновацын индексээр 2020 онд Монгол Улс дэлхийн 131 ~~улс~~ орноос 58 дугаар байранд эрэмблэгдсэн[[3]](#footnote-3) байгаа нь төдийлөн муу үзүүлэлт биш боловч тус индексийг гаргаж буй шалгуур үзүүлэлтүүдээс дэд бүтэц, хүний нөөц, судалгаа, мэдлэг технологийн гарц болон бизнес эрхлэх нөхцөлийн хувьд 80-87 дугаар байранд эрэмбэлэгдсэн. Харин зах зээл болон бүтээлч үйлдвэрлэлийн хувьд 13 болон 30 дугаар байранд жагссан. Үүнээс үзэхэд Монгол Улсын зах зээлийн нөхцөл байдал болон бүтээлч үйлдвэрлэлийн түвшин харьцангуй дээгүүр буюу боломж байгааг илтгэж байгаа боловч инновацыг хөгжүүлэхэд чухал шаардлагатай дэд бүтэц, хүний болон судалгааны үзүүлэлтүүд доогуур үзүүлэлттэй байна. Мөн мэдлэгийг үйлдвэрлэлд нэвтрүүлж, бүтээгдэхүүн, үйлчилгээг зах зээлд нэвтрүүлж буй үзүүлэлтүүдээр улс орнуудаас хойгуур байгааг инновацын индексэд дурджээ.

Шинжлэх ухааны судалгаа шинжилгээний ололт, нээлт, өндөр технологийг хөгжүүлэх, зах зээлд нэвтрүүлэхэд тулгарч буй хүндрэл бэрхшээлүүдээс хамгийн тулгамдаж буй нь санхүү, хөрөнгө оруулалтын асуудал юм. Шинэ бүтээгдэхүүн, үйлчилгээг санаачлах, түүнийг хөгжүүлэхэд шаардлагатай хөрөнгө оруулалт нь өндөр эрсдэлтэй, зардал ихтэй байдгаас хөрөнгө оруулагчид инновацын үйл ажиллагаанд хөрөнгө оруулах сонирхол сул байдаг. Цаашилбал хэрэглэхэд бэлэн болсон ч хэрэглэгчдэд таниулах, зах зээл нэвтрүүлж үр өгөөжийг хүртэхэд багагүй хугацаа шаарддаг байна. Харин нэгэнт олонд танигдан, хүлээн зөвшөөрөгдсөн хойно хөрөнгө оруулалт татах боломж нэмэгддэг.

Иймд хөгжингүй орнуудын аж ахуйн нэгжүүд болон үндэстэн дамнасан корпорациуд нь судалгаа хөгжүүлэлтийн зардалд багагүй хөрөнгө оруулалт хийдэг бөгөөд түүнийг нь засгийн газрууд олон талаар дэмжих арга хэмжээнүүдийг авч байна. Тухайлбал Эдийн засгийн хамтын ажиллагаа, хөгжлийн байгууллагаас гаргасан 53 орныг хамарсан судалгаагаар ААН-үүдэд судалгаа хөгжүүлэлт, инновацын грантыг 282 төрлийн баримт бичгийн дагуу олгож байна.[[4]](#footnote-4)

Дэлхийн оюуны өмчийн байгууллагын тайланд худалдан авагчдын бараа, бүтээгдэхүүнд зарцуулж буй үнийн гуравны нэг нь биет бус хөрөнгө буюу технологи, брендээс бий болж байгаа тухай дурдсан байна. Цаашилбал биет зүйл буюу түүхий эд, материалаас бий болох зардлаас 2 дахин илүү их үнэ цэнийг биет бус зүйл бий болгож байгааг онцолсон байдаг.[[5]](#footnote-5)

Монгол Улсын Их Хурал 2012 онд инновацыг дэмжих зорилго бүхий Инновацын тухай хуулийг батлах хүрээнд Засгийн газрын тусгай сангийн тухай хуульд нэмэлт, өөрчлөлт оруулж Инновацын санг үүсгэн байгуулж байсан. Тус сан нь доорх үйл ажиллагаануудыг санхүүжүүлэх зорилготой байсан. Үүнд:

1. төсвийн хөрөнгөөр санхүүжүүлсэн эрдэм шинжилгээний ажлын үр дүнг эдийн засгийн эргэлтэд оруулан ашиглах;
2. патент, лиценз худалдан авах замаар гадаад улсын дэвшилтэт технологи, ноу-хау оруулж ирэх, нутагшуулах, нэвтрүүлэх;
3. эрдэм шинжилгээ, туршилт, зохион бүтээх ажлын үр дүнг үйлдвэрлэлийн нөхцөлд туршин зүгшрүүлэх, түүний техник, эдийн засгийн үзүүлэлтийг сайжруулах;
4. инновацын тэргүүлэх чиглэл, цөм технологид хамаарах төсөлд грант олгох;
5. Инновацын тухай хуульд заасан гарааны компанийг санхүүжүүлэх венч хөрөнгө оруулалтын компанийн үйл ажиллагааг санхүүжүүлэх;
6. Инновацын тухай хуульд заасан гарааны компанийн инновацын үйл ажиллагаанд зайлшгүй шаардлагатай өндөр өртөгтэй тоног төхөөрөмж авахад лизингийн зээл олгох;
7. оюуны өмчийн зүйлийг дотоод, гадаадын патентын байгууллагад бүртгүүлэхэд патентын мэдүүлгийн төлбөрийн зардлыг бүхэлд нь буюу хэсэгчлэн санхүүжүүлэх;
8. Инновацын тухай хуульд заасан гарааны компанийн инновацын төсөл хэрэгжүүлэх зорилгоор банк санхүүгийн байгууллагаас авсан зээлийн хүүний 50 хүртэлх хувийг санхүүжүүлэх;
9. дэвшилтэт шинэ технологийг нэвтрүүлэх, импорт орлох болон экспортын зориулалттай шинэ нэрийн бүтээгдэхүүний үйлдвэрлэлийг эхлүүлэхэд санхүүгийн дэмжлэг үзүүлэх;
10. өндөр болон ногоон технологи, сэргээгдэх эрчим хүчний салбарын инноавцын бүтээгдэхүүн үйлдвэрлэх Инновацын тухай хуульд заасан гарааны компанийн үйлдвэрлэлийн зориулалтын эрчим хүчний зардлын 50 хүртэл хувийг санхүүжүүлэх;
11. инновацын бүтээгдэхүүн, үйлчилгээний үзэсгэлэн худалдаа, хурал, семинар зохион байгуулах, инновацын мэдлэг, соёлыг сурталчлах арга хэмжээг санхүүжүүлэх;
12. гадаад улс, олон улсын байгууллагатай хамтарсан инновацын төсөл, хөтөлбөр хэрэгжүүлэх зэрэг болно.

Гэвч 2015 онд Засгийн газрын тусгай сангийн тухай хуулиас тус сангийн тухай хэсгийг хүчингүй болгосон. Ингэснээр Инновацын тухай хуулийн 17 дугаар зүйл буюу инновацын үйл ажиллагааг төрөөс дэмжих хэлбэрүүдийг санхүүжүүлэх эх үүсвэр тодорхойгүй болж, тус зүйлийн хэрэгжилт хангалтгүй байдалд хүрэх нөхцөл бүрдсэн юм.

Шинжлэх ухаан технологийн сан 2010 оноос хойш 20.9 тэрбум төгрөгийг инновацын төсөл хэрэгжүүлэх, технологи, үйлдвэрлэлийн туршилт, зүгшрүүлэлтэд дэмжлэг үзүүлэхэд зарцуулсан байна. Тус сан нь шинжлэх ухаан, технологийн тэргүүлэх чиглэлийн онолын суурь судалгаа гүйцэтгэх, шинжлэх ухаан, технологийн болон инновацын төсөл, арга хэмжээг хэрэгжүүлэх, эрдэм шинжилгээний ажлын үр дүнг үйлдвэрлэл, үйлчилгээнд нэвтрүүлэхэд дэмжлэг үзүүлэх зориулалттай бөгөөд инновацын төслийг санхүүжүүлэх, докторын дараах инновацын грант олгохоос бусад дэмжлэгийн хэлбэрийг хамаардаггүй болно.

Цаашилбал тус санг анх байгуулсан зорилго нь хүн нийгмийн сайн, сайхны төлөө буюу суурь судалгаа болон засгийн газрын захиалгат төслүүдийг санхүүжүүлэхэд чиглэж байсан бөгөөд 2012 онд “инновацын төсөл хэрэгжүүлэх, технологи, үйлдвэрлэлийн туршилт, зүгшрүүлэлтэд грант олгох” чиглэл нэмэгдсэн.

Өнөөдөр инновацын үйл ажиллагаанд төрөөс үзүүлж буй дэмжлэг нь гарааны компанийн татварын хөнгөлөлт болон грантаар хязгаарлагдаж байгаа нь бодит дэмжлэг болж чадахгүй байна.

Иймд инновацын үйл ажиллагааг дэмжих, шинэлэг бүтээгдэхүүн, үйлчилгээг зах зээлд нэвтрүүлэхэд төрийн оролцоотой сангаар тодорхой дэмжлэгүүдийг үзүүлэн инновацын бүтээгдэхүүн, үйлчилгээний судалгаа хөгжүүлэлт, хөрөнгө оруулалтын өндөр эрсдэлтэй үеийг даван туулахад аж ахуйн нэгжүүд дэм болох шаардлага тулгарч байна.

**1.2.Эрх, хууль ёсны ашиг сонирхол нь хөндөгдөж байгаа нийгмийн бүлэг, иргэн, аж ахуйн нэгж, байгууллага, бусад этгээд:**

Инновацын үйл ажиллагаанд үзүүлэх төрийн дэмжлэгийг санхүүжүүлэх эх үүсвэрийг тодорхой болгох нь Монгол Улсын хэмжээнд шинэ бүтээгдэхүүн, үйлчилгээг зах зээлд нэвтрүүлэх сонирхолтой, түүнийг турших, судлах, хөгжүүлэх, зах зээлд нэвтрүүлэх иргэд, эрдэмтэд, инженер-зохион бүтээгчид, аж ахуйн нэгж, бизнес эрхлэгчид, шинжлэх ухааны байгууллагуудын хамтын ажиллагааг урамшуулах, томоохон дэмжлэг, боломжийг олгох юм.

**1.3.Асуудал үүссэн шалтгаан нөхцөл:**

Монгол Улс 1990 онд зах зээлийн эдийн засагт шилжиж, дотоодын үйлдвэрлэл олноороо үүдээ барьсан билээ. Түүнээс хойш Монгол Улсын дотоодын нийт бүтээгдэхүүн болон экспортод эзлэх түүхий эд, технологийн багтаамжгүй бүтээгдэхүүний хэмжээ тогтмол өсч ирсэн. Үүнээс улбаалан Монгол Улс олон улсын зах зээл дээрх түүхий эдийн үнээс шууд хамаарал бүхий тогтворгүй эдийн засагтай болсон.

Эдийн засгийг төрөлжүүлэх, өндөр технологи, техникийн дэвшлийг дэмжин хөгжүүлэх, үйлдвэрлэлд нэвтрүүлэх бодлого, хөтөлбөр арга хэмжээнүүдийг үе үеийн УИХ, Засгийн газар баримталж байгаа боловч хангалттай үр дүн гарч, эдийн засагт үр нөлөөгүй өгөхгүй байна.

Улсын Их Хурал 2012 онд Инновацын тухай хуулийг батлах хүрээнд Засгийн газрын тусгай сангийн тухай хуульд өөрчлөлт оруулж, инновацын үйл ажиллагааны хамгийн эрсдэл ихтэй, цаг хугацаа, хөрөнгө шаардсан үеийг даван туулахад зориулсан Инновацын санг байгуулсан. Гэвч 2015 оны 01 дүгээр сарын 23-ны өдрийн хуулиар тус сан хүчингүй болсон.

Энэ нь Инновацын тухай хуулиар тодорхойлсон төрийн дэмжлэгийг санхүүжүүлэх эх үүсвэрийг тодорхойгүй болгоход чухал нөлөө үзүүлсэн болно.

**Хоёр.АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ**

“Алсын хараа-2050” Монгол Улсын урт хугацааны хөгжлийн бодлогын зорилт 2.4-т “Олон улсад өрсөлдөх чадвар бүхий үндэсний шинжлэх ухаан, технологи, инновацын тогтолцоог хөгжүүлнэ.” гэж заасан бөгөөд 2021-2030 онд “Мэдлэгийг эдийн засгийн эргэлтэд оруулах зорилгоор судалгаа хөгжүүлэлт, инновацын санхүүжилтийн олон эх үүсвэрт тогтолцоо бүхий төр-шинжлэх ухаан-үйлдвэрлэл, бизнесийн түншлэлийн таатай орчин бүрдсэн байна.”, “Шинжлэх ухаан, технологи, инновацын тэргүүлэх чиглэлийг хөгжүүлэх дэд бүтцийг өргөжүүлж, мэдлэгийг эдийн засгийн эргэлтэд оруулах тогтолцоотой болсон байна.” гэж тус тус тодорхойлсон.

Монгол Улсын эдийн засгийг түүхий эдийн хамаарлаас гаргах, урт хугацаанд үндэсний нийт бүтээгдэхүүнд эзлэх мэдлэг шингэсэн бүтээгдэхүүн, үйлчилгээний эзлэх хувь хэмжээг дээшлүүлэх хүрээнд шинийг санаачлагч иргэд, эрдэмтэд, бизнес эрхлэгчдийн эдийн засагт үзүүлэх үүрэг оролцоог нэмэгдүүлэх шаардлагатай байна.

Иймд инновац, өндөр технологийн үйлдвэрлэл, дэд бүтцийг хөгжүүлэхэд дэмжлэг үзүүлэх, инновацын үйл ажиллагаанд оролцож буй аж ахуйн нэгжүүдийн хамтын ажиллагааг дэмжих, инновацын бүтээгдэхүүн бий болгоход чиглэсэн төсөл, арга хэмжээ, төрөл бүрийн дэмжлэгийг санхүүжүүлэх зорилготой санхүүгийн эх үүсвэрийг тодорхой болгох нь зүйтэй байна.

**Гурав.АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН**

**ЭЕРЭГ, СӨРӨГ ТАЛЫГ ХАРЬЦУУЛСАН БАЙДАЛ**

Инновац, өндөр технологийн үйлдвэрлэл, дэд бүтцийг хөгжүүлэхэд дэмжлэг үзүүлэх, инновацын үйл ажиллагаанд оролцож буй аж ахуйн нэгжүүдийн хамтын ажиллагааг дэмжих, инновацын бүтээгдэхүүн бий болгоход чиглэсэн төсөл, арга хэмжээг санхүүжүүлэх зорилготой санхүүгийн эх үүсвэрийг тодорхой болгох зорилгыг дараах хувилбараар хэрэгжүүлэх боломжтой байна.

Хувилбар 1: Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх.

Хувилбар 2: Төрийн бус байгууллага, хувийн хэвшлээр тодорхой чиг үүргийг гүйцэтгүүлэх.

Хувилбар 3: Хууль тогтоомжийн төсөл боловсруулах.

**Зохицуулалтын хувилбаруудын харьцуулалт**

|  |  |  |  |
| --- | --- | --- | --- |
| **Давуу тал** | **Сул тал** | **Хувилбарууд** |  |
| * Иргэд, олон нийтийн инновацын талаарх мэдлэг ойлголтыг сайжруулна.
* Инновацын бүтээгдэхүүн, үйлчилгээг хөгжүүлэх санаа, сэдлийг бий болгоно.
* Инновацын бүтээгдэхүүн, үйлчилгээний тоо нэмэгдэнэ.
 | * Шинийг санаачлагч иргэд, эрдэмтэд, бизнес эрхлэгчдэд тулгарч буй санхүүгийн хүндрэл шийдвэрлэгдэхгүй.
* Цаг хугацаа шаардагдана.
* Хөрөнгө оруулалт шаардагдсан, өндөр ирээдүйтэй бүтээгдэхүүн, үйлчилгээ, салбарууд орхигдоно.
* Өндөр технологи, инновацын үйл ажиллагааны талаарх урт хугацааны бодлогыг хэрэгжүүлэх боломжгүй.
* Тодорхой хэмжээний төсөв шаардагдана.
 | Хэвлэлмэдээлэлболонбусадаргахэрэгслээрдамжууланолоннийтийгсоёнгэгээрүүлэх | 1 |
| * Төсөвт ямар нэгэн ачаалал үүсгэхгүй.
* Инновацын бүтээгдэхүүн, үйлчилгээний тоо нэмэгдэнэ.
 | * Инновац, өндөр технологийг дэмжих төрийн бус байгууллага, хувийн хэвшлийн тогтолцоо үүсэхэд багагүй хугацаа шаардагдана.
* Хөрөнгө оруулалт шаардагдсан, өндөр ирээдүйтэй бүтээгдэхүүн, үйлчилгээ, салбарууд орхигдоно.
* Төрийн бус байгууллага, хувийн хэвшлүүд богино хугацааны үр ашигт илүү анхаарал хандуулна.
* Өндөр технологи, инновацын үйл ажиллагааны талаарх урт хугацааны бодлогыг хэрэгжүүлэх боломжгүй.
 | Төрийн бус байгууллага, хувийн хэвшлээр тодорхой чиг үүргийг гүйцэтгүүлэх. | 2 |
| * Богино хугацаанд инновац, өндөр технологийн эдийн засагт үзүүлэх үр нөлөөг нэмэгдүүлнэ.
* ДНБ-д эзлэх инновацын бүтээгдэхүүн, үйлчилгээний хэмжээ өснө.
* Төсөв, санхүүжилтийн хүндрэлтэй асуудал шийдвэрлэгдэнэ.
* Инновацын дэд бүтцийн хөгжилд түлхэц болно.
* Дэлхийн зах зээлд өрсөлдөхүйц бүтээгдэхүүн, үйлчилгээ бий болно.
 | * Тодорхой хэмжээний зардал төсвөөс гарна.
* Инновацын бүтээгдэхүүн, үйлчилгээ хөгжүүлэгчдэд тавигдах төрийн хяналт, шалгалт нэмэгдэнэ.
 | Хууль тогтоомжийн төсөл боловсруулах | 3 |

# **Дөрөв.ЗОХИЦУУЛАЛТЫН ХУВИЛБАРУУДЫН ҮР НӨЛӨӨГ**

# **ТАНДАН СУДАЛСАН БАЙДАЛ**

Сонгосон хувилбаруудын үр нөлөөг Хууль тогтоомжийн хэрэгцээ, шаардлагыг урьдчилан тандан судлах аргачлалын 6.2-т заасан ерөнхий асуултуудад хариулах замаар дүгнэлтийг нэгтгэн гаргасан болно.

*Жич: Дэлгэрэнгүйг ”хавсралт 1”-ээс үзнэ үү.*

## 4.1.Хүний эрхэд үзүүлэх үр нөлөө

Сонгосон хувилбарууд нь хүний эрх, эрх чөлөөнд сөрөг нөлөөгүй.

**4.2.Эдийн засагт үзүүлэх үр нөлөө**

**Хувилбар 1**. Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх:

Инновацын талаарх өнөөгийн эрх зүйн орчин, дэмжлэгийн талаар сурталчлах үйл ажиллагаа нь эрдэмтэд, бизнес эрхлэгчдийн санал санаачилгыг нэмэгдүүлэх талтай ч, тэдэнд тулгараад байгаа санхүүжилтийн асуудлыг шийдвэрлэх боломжгүй юм. Иймд инновацыг дэмжих, хөгжүүлэх, эдийн засагт үзүүлэх үр нөлөө, урт хугацааны бодлогыг дан хэвлэл мэдээллийн хэрэгслээр дамжуулан хэрэгжүүлэх боломжгүй юм. Эдийн засагт үзүүлэх үр нөлөө, ач холбогдол нь сул байх талтай.

**Хувилбар 2**. Төрийн бус байгууллага, хувийн хэвшлээр тодохой чиг үүргийг гүйцэтгүүлэх:

Одоо мөрдөж буй эрх зүйн орчны хүрээнд хэд хэдэн төрийн бус байгууллага, хувийн аж ахуйн нэгж инновац, өндөр технологийг хөгжүүлэх, иргэд, эрдэмтэд, бизнес эрхлэгчдийг дэмжих, тэдний уялдаа холбоог сайжруулах үйл ажиллагааг сайн дурын үндсэн дээр зохион байгуулж байгаа болно. Тэдгээрийн үйл ажиллагаа нь тус тусын ашиг сонирхол, санхүүгийн боломжоор хязгаарлагдаж байгаагаас эдийн засагт үзүүлэх үр нөлөө сул байна. Төрийн бус байгууллага, хувийн хэвшил нь урт хугацаанд үр ашгаа өгөх, эрсдэл өндөртэй үйл ажиллагааг дэмжих бололцоо сул тул төрийн бодлогыг дангаар хэрэгжүүлэх боломж багатай.

**Хувилбар 3.** Хууль тогтоомжийн төсөл боловсруулах:

Инновацын үйл ажиллагаанд төрөөс үзүүлэх дэмжлэгийг тодорхой болгох нь төрөөс баримталж буй урт хугацааны бодлогыг бодитойгоор удирдан чиглүүлэх давуу талтай. Төсвөөс тодорой хэмжээний мөнгөн санг төвлөрүүлж эргэн төлөгдөх нөхцөлтэйгээр инновац, өндөр технологийн компаниудад дэмжлэг үзүүлэх боломж бүрдэнэ. Урт хугацаанд бүхий л салбарт инновацын үйл ажиллагааг дэлгэрүүлж, Монгол Улсаас экспортлох мэдлэг шингэсэн бүтээгдэхүүний хэмжээ нэмэгдэх боломжтой.

**4.3.Нийгэмд үзүүлэх үр нөлөө**

**Хувилбар 1, 2, 3:** Инновацын үйл ажиллагааг дэмжих хувилбаруудын хувьд нийгэмд үзүүлэх сөрөг нөлөө байхгүй. Харин инновацын үйл ажиллагаанд оролцогч талууд болох эрдэмтэн, судлаачид, бизнес эрхлэгчид болон төрийн холбогдох байгууллагад ажлын байрыг нэмэгдүүлэх эерэг нөлөөтэй ба нийгэмд тулгараад байгаа асуудал, бэрхшээл, хүндрэлүүдийг шийдвэрлэх шинэ санал, санаачилгууд бий болох талтай.

**4.4.Байгаль орчинд үзүүлэх үр нөлөө**

Аливаа инновацын бүтээгдэхүүн, үйлчилгээнд тавигддаг нэг үндсэн шаардлага нь байгальд ээлтэй, хүн малын эрүүл мэндэд харш нөлөөгүй, хог хаягдлыг бууруулах, дахин ашиглахыг дэмжсэн байдаг тул байгаль орчинд ямар нэгэн шууд болон шууд бус сөрөг нөлөө үзүүлэхгүй.

**Тав.ЗОХИЦУУЛАЛТЫН ТАЛААРХ ОЛОН УЛСЫН БОЛОН УСАД УЛСЫН**

**ЭРХ ЗҮЙН ЗОХИЦУУЛАЛТЫН ХАРЬЦУУЛСАН СУДАЛГАА**

Инновацд хөрөнгө оруулах нь өндөр эрсдэлтэй, зардал ихтэй байдгаас хөрөнгө оруулагчид инновацын үйл ажиллагаанд хөрөнгө оруулах сонирхол сул байдаг байна. Цаашилбал хэрэглэхэд бэлэн болсон ч хэрэглэгчдэд таниулах, зах зээл нэвтрүүлж үр өгөөжийг хүртэхэд багагүй хугацаа шаарддаг. Харин нэгэнт олонд танигдан, хүлээн зөвшөөрөгдсөн хойно хөрөнгө оруулалт татах боломж нэмэгддэг.

Иймд хөгжингүй орнуудын аж ахуйн нэгжүүд болон үндэстэн дамнасан корпорациуд нь судалгаа хөгжүүлэлтийн зардалд багагүй хөрөнгө оруулалт хийдэг бөгөөд түүнийг нь засгийн газрууд олон талаар дэмжих арга хэмжээнүүдийг авч байна. Тухайлбал Эдийн засгийн хамтын ажиллагаа, хөгжлийн байгууллагаас гаргасан 53 орныг хамарсан судалгаагаар ААН-үүдэд судалгаа хөгжүүлэлт, инновацын грантыг 282 төрлийн баримт бичгийн дагуу олгож байна.[[6]](#footnote-6)

|  |  |  |
| --- | --- | --- |
|  | Бодлогын ангилал | Баримт бичиг тоо |
| 1 | Бизнесийн судалгаа хөгжүүлэлт, инновацын грант | 282 |
| 2 | Байгууллагын судалгаа хөгжүүлэлт, инновацын татварын хөнгөлөлт | 81 |
| 3 | Инновацд зориулсан зээл | 64 |
| 4 | Олон нийтийн судалгааны төслийн грант | 57 |
| 5 | Инновацын ваучер | 33 |
| 6 | Хувьцааны санхүүжилт | 27 |
| 7 | Үндэсний стратеги, хөтөлбөр, төлөвлөгөө | 25 |
| 8 | Олон нийтийн судалгаанд зориулсан бүтцийн хөрөнгө оруулалт | 19 |
| 9 | Харилцаа тогтоох, хамтран ажиллах платформ | 18 |
| 10 | Хувь хүний судалгаа хөгжүүлэлт, инновацын татварын хөнгөлөлт | 16 |
| 11 | Бусад | 81 |
|  Нийт | **703** |

Улс орнуудын хувьд хамгийн түгээмэл үзүүлж буй дэмжлэг нь грант, татварын хөнгөлөлт, хөнгөлөлттэй зээл байгаа бол ажиллах хүчний шилжилт хөдөлгөөнд тавигдах шаардлагаас чөлөөлөх, албан ёсны эксперт ажиллуулж, зөвлөгөө өгөх туршлагууд ч зарим нэг улс оронд хэрэгжиж байна.

Судалгаанд багтсан 53 оронд судалгаа хөгжүүлэлт, инновацын үйл ажиллагаанд санхүүгийн дэмжлэгийг хамгийн багадаа 2 төрлөөр Япон улс үзүүлж байгаа бол хамгийн олон буюу 27 төрлийн дэмжлэгийг Герман улс үзүүлдэг байна. Тухайлбал:

|  |  |  |  |  |  |  |
| --- | --- | --- | --- | --- | --- | --- |
| Улс | Санхүүгийн дэмжлэг | Санхүүгийн бус дэмжлэг | Засаглал | Хамтын дэд бүтэц | Заавар, зохицуулалт, дэмжлэг | Нийт |
| Argentina | 6 |  | 1 |  |  | 7 |
| Australia | 18 | 3 | 2 | 3 | 1 | 27 |
| Austria | 16 | 1 | 1 | 1 |  | 19 |
| Belgium |  | 5 | 1 | 2 | 1 | 37 |
| Brazil | 18 | 2 | 1 |  | 1 | 22 |
| Bulgaria | 3 | 4 |  |  |  | 7 |
| Canada | 14 | 1 | 1 | 1 |  | 17 |
| Chile | 9 | 1 |  | 1 |  | 11 |
| China | 5 | 4 | 1 |  | 3 | 13 |
| Colombia | 13 | 4 | 2 | 2 |  | 21 |
| Costa Rica | 7 |  |  |  |  | 7 |
| Croatia | 4 |  |  |  |  | 4 |
| Cyprus | 4 | 1 |  |  | 1 | 6 |
| Czech Republic | 4 | 2 |  |  | 1 | 7 |
| Denmark | 11 | 1 |  | 1 |  | 13 |
| Estonia | 4 |  | 1 |  | 1 | 6 |
| European Union | 10 |  |  | 1 | 4 | 15 |
| Finland | 12 |  | 1 | 1 |  | 14 |
| France | 5 | 5 |  |  |  | 10 |
| Germany | 27 |  | 8 | 4 |  | 39 |
| Greece | 7 | 5 |  |  |  | 12 |
| Hungary | 15 | 2 |  |  |  | 17 |
| Iceland | 6 | 1 |  |  |  | 7 |
| Ireland | 8 | 3 |  |  |  | 11 |
| Israel | 8 | 1 |  | 1 |  | 10 |
| Italy | 3 | 7 | 2 |  |  | 12 |
| Japan | 2 | 2 |  |  |  | 4 |
| Kazakhstan | 5 |  |  |  |  | 5 |
| Korea | 2 |  |  |  |  | 2 |
| Latvia | 7 | 2 |  | 1 | 1 | 11 |
| Lithuania | 4 | 1 |  |  |  | 5 |
| Luxembourg | 13 | 1 | 1 | 2 | 1 | 18 |
| Malta | 6 | 6 |  |  |  | 12 |
| Mexico | 8 | 1 | 1 |  | 1 | 11 |
| Netherlands | 8 | 5 |  | 1 |  | 14 |
| New Zealand | 7 | 1 |  |  | 1 | 9 |
| Norway | 16 | 1 |  |  |  | 17 |
| Peru | 6 | 1 | 2 | 1 |  | 10 |
| Poland | 11 | 3 | 3 |  |  | 17 |
| Portugal | 21 | 4 | 2 | 1 | 1 | 29 |
| Romania | 6 | 3 |  |  |  | 9 |
| Russian Federation | 16 | 2 |  |  |  | 18 |
| Serbia | 4 |  |  |  |  | 4 |
| Slovak Republic | 3 |  |  | 1 |  | 4 |
| Slovenia | 13 | 1 | 2 |  |  | 16 |
| South Africa | 6 | 1 |  |  |  | 7 |
| Spain | 10 | 1 |  |  |  | 11 |
| Sweden | 8 | 1 |  | 1 |  | 10 |
| Switzerland | 2 | 2 |  |  |  | 4 |
| Thailand | 8 | 4 | 1 |  | 1 | 14 |
| Turkey | 17 | 3 |  |  | 3 | 23 |
| United Kingdom | 10 | 4 |  |  |  | 14 |
| United States | 21 |  | 5 | 4 | 4 | 34 |
| Grand Total | 505 | 103 | 39 | 30 | 26 | 703 |

Их Британи улсын хувьд санхүүгийн 10, санхүүгийн бус 4 төрлийн дэмжлэг үзүүүлж байна. Тус улс нь инновацын сан, түүнтэй холбоотой харилцааг 2015 онд хуулиар баталсан. Инновацын сангийн тухай хууль болон салбар бүрдэх инновацын сангийн хуулиудаар зохицуулж байна.

Их Британи улс 2014 оны байдлаар 44.8 тэрбум ам.долларыг судалгаа, хөгжлийн төсөвт зарцуулснаар дэлхийн хамгийн өндөр инновацын төсөвтэй 10 орны 8 дугаарт шалгарч байсан. Их Британийн “Үндэсний Эрүүл мэндийн Үйлчилгээ” буюу эрүүл мэндийн судалгаа, инновацын төв, мөн 2011 оноос үйл ажиллагаа явуулж эхэлсэн “Зүүн Лондон – технологийн хот” зэрэг олон сангуудаар өндөр технологийн гарааны компаниуд, дэлхийн зах зээлд өрсөлдөх боломжтой төслүүдэд хөрөнгө оруулалт хийдэг байна.

2017 онд шинжлэх ухаан, инновацын сангийн төсвийг 4.7 тэрбум фунт стерлинг болгон өмнөх жилээс 40 хувиар нэмэгдүүлсэн нь инновацын санд төсөвлөсөн түүхэн дэх хамгийн өндөр зарцуулалт болоод байсан бөгөөд өндөр хөгжилтэй орнууд ирээдүйн хөгжлийн чиг хандлагад инновацын бүтээгдэхүүн ямар байр суурь эзэлж байгааг илтгэж байна.

Дээрх судалгаанд багтаагүй улс орнуудаас Серби улсыг сонгож судалж үзлээ. Тус улс нь 2005 онд баталсан Инновацын үйл ажиллагааны тухай хууль */2011, 2013 онуудад нэмэлт, өөрчлөлт оруулсан/*-аар инновацын сан, түүнтэй холбоотой харилцааг зохицуулж байна.

2011 онд Серби улсын инновацын сан “Инновац Серби - төсөл” нэртэйгээр байгуулагдаж жил бүр 8.4 сая еврогийн төсөвтэйгээр судалгаа, хөгжил болон инновацын үйл ажиллагааны зардлыг санхүүжүүлж эхэлсэн. Сербийн технологийн гарааны компаниудыг хөгжүүлэх зорилгоор 470 төслийн санал хүлээн авч, 54 төслийн 6 сая еврогийн хөрөнгө оруулалт хийсэн нь өгөөжөө өгч төслийн санхүүжилт 2011 оноос 2014 онд 62 хувиар өсч 10 сая евро болсноос гадна эдгээр компаниудын экспортын хэмжээ 0.59 саяаас 3.1 сая евро болж огцом нэмэгдсэн туршлага байна.

БНХАУ-ын хувьд хэд хэдэн сангууд байх бөгөөд жижиг дунд технологид суурилсан компаниудын судалгаа хөгжүүлэлтэд дэмжлэг үзүүлэх зорилготой сан /Innofund/-ын 1998-2007 оны хооронд дэмжлэг үзүүлсэн компаниудын инновацын үйлдвэрлэлд судалгаа хийхэд дэмжлэг аваагүй компаниуд болон тухайн компаниудын дэмжлэг авахаас өмнөх үеийн инновацын үйлдвэрлэлийн хэмжээнээс ихээхэн дэвшил гарсан болохыг тогтоосон байна. Тус сангийн үйл ажиллагаанд 2005 онд шинэчлэл хийгдэж төсөл, арга хэмжээг санхүүжүүлэх шийдвэр гаргах процесст өөрчлөлт оруулан орон нутагт тодорхой саналыг эрх олгосон нь үр ашгийг улам нэмэгдүүлж байгаа тухай дурдсан байна.[[7]](#footnote-7)

**Зургаа.ЗӨВЛӨМЖ**

Инновац, өндөр технологийн үйлдвэрлэл, дэд бүтцийг хөгжүүлэхэд дэмжлэг үзүүлэх, инновацын үйл ажиллагаанд оролцож буй аж ахуйн нэгжүүдийн хамтын ажиллагааг дэмжих, инновацын бүтээгдэхүүн бий болгоход чиглэсэн төсөл, арга хэмжээг санхүүжүүлэх зорилготой санхүүгийн эх үүсвэрийг тодорхой болгох зорилгыг хэрэгжүүлэх зорилгоор дараах хувилбарыг тандан судаллаа.

**Хувилбар 1:**Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх.

**Хувилбар 2:**Төрийн бус байгууллага, хувийн хэвшлээр тодорхой чиг үүргийг гүйцэтгүүлэх.

**Хувилбар 3:**Хууль тогтоомжийн төсөл боловсруулах.

Сонгосон хувилбарууд нь хүний эрх, эрх чөлөө, нийгэм, эдийн засаг болон байгаль орчинд сөрөг нөлөөгүй байна.

Судалгааны үр дүнд Хувилбар 1, 2 нь төрийн урт хугацааны бодлогыг хэрэгжүүлэх боломжгүй байх талтай байгаа бөгөөд инновацыг хэрэгжүүлэгч аж ахуйн нэгж, эрдэмтэд, шинжлэх ухааны байгууллагуудын санхүүгийн хэрэгцээ,шаардлагыг хангах боломжгүй байх талтай байна.

Инновацын талаарх дэмжлэг, үйл ажиллагаа нь улс орны эдийн засгийн урт хугацааны бодлого төлөвлөгөөтэй уялдах ёстой. Хувилбар 1, 2 нь богино хугацааны шинж чанартай үйл ажиллагааг хөгжүүлэх, өргөжүүлэх талтай тул урт хугацааны бодлогод нийцэхгүй, цаашилбал үргүй зардлыг ч үүсгэж болзошгүй байна.

Иймд Хувилбар 3 буюу Инновацын талаарх төрийн урт хугацааны зорилтыг хэрэгжүүлэх санг сэргээн байгуулах нь илүү үр дүнтэй хувилбар байх тул Засгийн газрын тусгай сангийн тухай хуульд нэмэлт, өөрчлөлт оруулах нь зүйтэй байна.

**ХАВСРАЛТ**

**Хүний эрх, эдийн засаг, нийгэм, байгаль орчинд үзүүлэх үр нөлөөний үнэлгээ**

**ХҮНИЙ ЭРХЭД ҮЗҮҮЛЭХ ҮР НӨЛӨӨ**

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд** | **Хариулт** | **Тайлбар** |
| 1. Хүний эрхийн суурь зарчмуудад нийцэж буй эсэх
 | **1.1. Ялгаварлан гадуурхахгүй ба тэгш байх**  |
| 1.1.1.Ялгаварлан гадуурхахыг хориглох эсэх | Тийм | **Үгүй** | Ямар нэгэн сөрөг нөлөө байхгүй |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | Ямар нэгэн сөрөг нөлөө байхгүй |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх | **Тийм** | Үгүй | Ямар нэгэн сөрөг нөлөө байхгүй |
| **1.2. Оролцоог хангах** |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | **Тийм** | Үгүй | Ямар нэгэн сөрөг нөлөө байхгүй |
| 1.2.2.Зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх  | Тийм | **Үгүй** | Ямар нэгэн сөрөг нөлөө байхгүй |
| **1.3. Хууль дээдлэх зарчим ба сайн засаглал хариуцлага** |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | Тийм | **Үгүй** | Ямар нэгэн сөрөг нөлөө байхгүй |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | **Тийм** | Үгүй | Ямар нэгэн сөрөг нөлөө байхгүй |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм | **Үгүй** | Ямар нэгэн сөрөг нөлөө байхгүй |
| 1. Хүний эрхийг

хязгаарласан зохицуулалт агуулсан эсэх | 2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх  | **Тийм** | Үгүй | Ямар нэгэн сөрөг нөлөө байхгүй |
| 2.2. Хязгаарлалт тогтоох нь зайлшгүй эсэх  | Тийм | **Үгүй** | Ямар нэгэн сөрөг нөлөө байхгүй |
| 1. Эрх агуулагч
 | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Эрх агуулагчдыг эмзэг байдлаар нь ялгаж тодорхойлсон эсэх | Тийм | **Үгүй** | Ямар нэгэн сөрөг нөлөө байхгүй |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | Тийм | **Үгүй** | Ямар нэгэн сөрөг нөлөө байхгүй |
| 3.4. Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ | Тийм | **Үгүй** | Ямар нэгэн сөрөг нөлөө байхгүй |
| 1. Үүрэг хүлээгч
 | 4.1. Үүрэг хүлээгчдийг тодорхойлсон эсэх | **Тийм** | Үгүй | Байцаан шийтгэх ажиллагааны хэрэгжүүлэгч, оролцогч, бусад оролцогчийн хүлээх үүргийг тодорхойлсон. |
| 1. Жендэрийн

эрх тэгш байдлыг хангах тухай хуульд нийцүүлсэн эсэх | 5.1. Жендэрийн үзэл баримтлалыг тусгасан эсэх | Тийм | **Үгүй** | Шаардлагагүй |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | **Тийм** | Үгүй | Шаардлагагүй. |

**ЭДИЙН ЗАСАГТ ҮЗҮҮЛЭХ ҮР НӨЛӨӨ**

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Дэлхийн зах зээл дээр өрсөлдөх чадвар  | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | **Тийм** | Үгүй | Дотоодын аж ахуй нэгжүүдийн өрсөлдөх чадвар сайжирна. |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | **Тийм** | Үгүй | Гадаадын хөрөнгө оруулачдыг татах бүтээгдэхүүн үйлдвэрлэгдэх боломжтой. |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | **Тийм** | Үгүй | Импортын бүтээгдэхүүнийг орлох чадамжтай инновац бий болно. |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | **Үгүй** |  Ямар нэгэн сөрөг нөлөө байхгүй |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 2.4.Зах зээлд шинээр монополийг бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **Үгүй** |  Ямар нэгэн сөрөг нөлөө байхгүй |
| 3.2.Санхүүжилтийн эх үүсвэр олж авахад нөлөө үзүүлэх эсэх | **Тийм** | Үгүй |  Ямар нэгэн сөрөг нөлөө байхгүй |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **Үгүй** |  Ямар нэгэн сөрөг нөлөө байхгүй |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** |  Ямар нэгэн сөрөг нөлөө байхгүй |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **Үгүй** |  Ямар нэгэн сөрөг нөлөө байхгүй |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | Тийм | **Үгүй** |  Ямар нэгэн сөрөг нөлөө байхгүй |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | **Үгүй** |  Ямар нэгэн сөрөг нөлөө байхгүй |
| 6.Инновац болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | **Тийм** | Үгүй |  Ямар нэгэн сөрөг нөлөө байхгүй |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | **Тийм** | Үгүй |  Ямар нэгэн сөрөг нөлөө байхгүй |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | Тийм | **Үгүй** |  Ямар нэгэн сөрөг нөлөө байхгүй |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | **Тийм** | Үгүй |  Ямар нэгэн сөрөг нөлөө байхгүй |
| 7.3.Хэрэглэгчдийн эрх ашигт нөлөөлөх эсэх | Тийм | **Үгүй** |  Ямар нэгэн сөрөг нөлөө байхгүй |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | **Тийм** | Үгүй | Ямар нэгэн сөрөг нөлөө байхгүй |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **Үгүй** |  Ямар нэгэн сөрөг нөлөө байхгүй |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | **Тийм** | Үгүй | Ямар нэгэн сөрөг нөлөө байхгүй |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | **Тийм** | Үгүй | Инновацын санд тодорхой хэмжээний төсөв зарцуулах |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | **Тийм** | Үгүй | Шинээр төрийн сан үүсгэж болно эсвэл холбогдох яаманд хэрэгжүүлэх газар бий болох |
| 9.3.Төрийн байгууллагад захиргааны шинэ чиг үүрэг бий болгох эсэх | **Тийм** | Үгүй | Ямар нэгэн сөрөг нөлөө байхгүй |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | **Тийм** | Үгүй | Ажлын байр нэмэгдүүлнэ, үндэсний нийт бүтээгдэхүүнд эзлэх инновацын бүтээгдэхүүний эзлэх хувь өснө |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | Тийм | **Үгүй** | Ямар нэгэн сөрөг нөлөө байхгүй |
| 10.3.Инфляци нэмэгдэх эсэх | Тийм | **Үгүй** | Ямар нэгэн сөрөг нөлөө байхгүй |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | Үгүй | Ямар нэгэн байдлаар зөрчилдөхгүй.  |

**НИЙГЭМД ҮЗҮҮЛЭХ ҮР НӨЛӨӨ**

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | **Тийм** | Үгүй | Ямар нэгэн сөрөг нөлөө байхгүй |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | **Тийм** | Үгүй | Ямар нэгэн сөрөг нөлөө байхгүй |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | **Тийм** | Үгүй | Ямар нэгэн сөрөг нөлөө байхгүй |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Шинээр ажлын стандарт гаргах эсэх | Тийм | **Үгүй** | Бий болохгүй |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | **Тийм** | Үгүй | Шинэ санаа, шинэ технологид түлхүү анхаарах |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** | Ямар нэгэн сөрөг нөлөө байхгүй |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | **Тийм** | Үгүй | Холбогдох яам, газруудад |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.2.Ажилчдын боловсрол, шилжилт хөдөлгөөнд нөлөөлөх эсэх | **Тийм** | Үгүй | Инновац, өндөр технологийн салбарын мэргэжилтэн бэлтгэгдэнэ |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | **Үгүй** |  Ямар нэгэн сөрөг нөлөө байхгүй |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.2.Хуулийг албадан хэрэгжүүлэхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.3.Гэмт хэргийн илрүүлэлтэд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |

**БАЙГАЛЬ ОРЧИНД ҮЗҮҮЛЭХ ҮР НӨЛӨӨ**

|  |  |  |  |
| --- | --- | --- | --- |
| **Үзүүлэх үр нөлөө:** | **Холбогдох асуултууд**  |  **Хариулт**  |  **Тайлбар** |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | Тийм | **Үгүй** | Ямар нэгэн сөрөг нөлөө байхгүй |
| 2.2.Эрчим хүчний хэрэглээг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.2.Усны бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 4.3.Ундны усны чанарт нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** | Ямар нэгэн сөрөг нөлөө байхгүй |
| 6.2.Газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх | Тийм | **Үгүй** | Ямар нэгэн сөрөг нөлөө байхгүй |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | **Үгүй** | Ямар нэгэн сөрөг нөлөө байхгүй |

1. www.1212.mn [↑](#footnote-ref-1)
2. Эдийн засгийн хөгжлийн загварын тойм судалгаа, Дэлхийн банк 2020 [↑](#footnote-ref-2)
3. Cornell University, INSEAD, and WIPO (2020). The Global Innovation index 2020: Who will finance Innovation? Ithaca, Fontainebleau, and Geneva. [↑](#footnote-ref-3)
4. https://stip.oecd.org/stip/themes/TH31 [↑](#footnote-ref-4)
5. Intangible Capitalin Global ValueChains, WIPO 2017 [↑](#footnote-ref-5)
6. https://stip.oecd.org/stip/themes/TH31 [↑](#footnote-ref-6)
7. Guo, Di & Guo, Yan & Jiang, Kun, 2016.

"Government-subsidized R&D and firm innovation: Evidence from China," Research Policy, Elsevier, vol. 45(6), pages 1129-1144. [↑](#footnote-ref-7)